කොතලාවල හන්දියේ සිට පතහවත්ත විහාරස්ථානය හරහා කොළ මැදිරිය දක්වා ඇති අතුරු මාර්ගයේ වෙල් යාය කෙළවර මේ අපූරු කමත් මඩුව දක්නට ඇත. බු. ව. 2500 සම්බුද්ධ ජයන්තිය නිමිති කර ගෙන ප්‍රදේශයේ ගොවි මහතුන් උදෙසා කෙරෙන පරිත්‍යාගයක් වශයෙන් 1957 දි මෙම කමත් මඩුව ගොඩනගා ඇත.අපි මේ සම්බන්ධව මෙම කමත්ගෙයට නැත්නම් මඩුවට ඉතාම ආසන්නයේ ජීවත්වන විශ්‍රාමික පරිපාලන නිලධාරී ආනන්ද මුදලිගේ මහතාගෙන් තොරතුරු විමසමු.බු. ව. 2500 සම්බුද්ධ ජයන්තිය නිමිති කර ගෙන ප්‍රදේශයේ ගොවි ජනතාවගේ ප්‍රයෝජනය සඳහා මෙම කමත් ගෙය 1957 දී පරිත්‍යාග කර තිබෙන්නේ මගේ සීයා වන කොළමැදිරියේ සිටි විශ්‍රාමලත් ගම්මුලාදෑනි ආයුර්වේද වෛද්‍ය ඩී. ඩී. මාන්නප්පෙරුම මහතාගේ පෞද්ගලික ධන පරිත්‍යාගයෙන්.